
Intézményi Szakmai Tudományos Közéleti – 
Kulturális és Művészeti ösztöndíj pályázata 2026/2027/1. félév

Az Eötvös Loránd Tudományegyetem Berzsenyi Dániel Pedagógusképző Központ Ösztöndíj Bizottsága 2025/2026/1. félévére pályázatot hirdet Kulturális és Művészeti ösztöndíj pályázatra, a nemzeti felsőoktatásról szóló 2011. évi CCIV. törvény  85/C.§ ac) alpontja, az ELTE Hallgatói Követelményrendszer 93. § (4) bekezdés eg) alpontja, a 105. § (1)-(2), (4) és 109§/A alpontja,  51/2007. (III.26) Kormányrendelet § (3) bekezdése alapján.

A PÁLYÁZAT CÉLJA
Azon hallgatók támogatása, akik a tantervi követelményeken túlmenő jelentős kulturális, művészeti tevékenységet folytatnak, színházak, kiállítások és egyéb kulturális események aktív résztvevői.

PÁLYÁZHAT:
Kulturális ösztöndíjra a Berzsenyi Dániel Pedagógusképző Központ állami ösztöndíjas vagy önköltséges képzésben résztvevő nappali tagozatos, aktív státuszú hallgatója pályázhat.

PÁLYÁZAT DÍJAZÁSA: A pályázattal elnyerhető összeg mértéke: maximum 50 000 Ft, azaz ötvenezer Forint. Az elnyerhető támogatás mértéke függ a végzett tevékenységtől. A pályázaton elnyerhető összeget az Ösztöndíj Bizottság állapítja meg a Bizottsági ülésen a leadott beszámoló alapján, amely legalább 5 mondat (minimum 400 karakter) terjedelmű.

	Bírálás szempontrendszere

	Tevékenység
	Pontszám

	Általános tevékenységek
	

	Művészeti egyesület tagja
	4 pont

	Művészeti egyesület vezetőségi tagja
	6 pont

	Zenekar, kórus tagja
	4 pont

	Egyéb kulturális egyesület tagja
	2 pont

	Egyéb kulturális egyesület vezetőségi tagja
	4 pont

	Kiállítások
	

	Részvétel külföldi kiállításon
	10 pont

	Részvétel belföldi kiállításon
	8 pont

	Fellépés
	

	Önálló külföldi fellépés
	10 pont

	Önálló belföldi fellépés
	8 pont

	Egyéb művészeti, kulturális tevékenység
	A Bizottság határozza meg a pontszámot.



A BEADÁS HELYE, IDEJE ÉS MÓDJA
A tanulmányi rendszeren keresztül, az „Ügyintézés” menüpont „Kérvények” almenüjében található kérvénysablonon keresztül. A kérvény 2026. szeptember 7. 18:00-tól 2026. december 11. 16:00-ig elérhető.

Neptun  Ügyintézés Kérvények BDPK-ISZTK-Kulturális-Művészeti ösztöndíj 
pályázati űrlap

Leadási határidők:
· szeptember 18. 16:00
· október 16. 16:00
· november 20. 16:00
· december 11. 16:00

A pályázat leadására 30 nap áll a hallgatók rendelkezésére a tevékenység befejezését követően. A 30 napnál régebbi tevékenységre hivatkozó pályázatok megfelelő indoklás hiányában elutasításra kerülnek.  A 30 napba nem számolandóak a június, július és január hónapjai. Hiánypótlásra egy alkalommal a felszólítástól számított 8 napon belül van lehetőség. Az utolsó leadási határidő esetén, nincs lehetőség hiánypótlásra.
A Bizottság fenntartja a jogot arra, hogy a leadási határidő után beérkező kérvényeket a következő hónapban bírálja el.



A PÁLYÁZATHOZ CSATOLANDÓ DOKUMENTUMOK
A pályázatnak tartalmaznia kell a tevékenység részletes bemutatását, valamint az oktató/egyesület/ stb. aláírását, mellyel a hallgatót az ösztöndíj elnyerésére ajánlja. A Bizottság által ajánlott sablon a honlapon megtalálható.
A tevékenység ismertetése legalább 5 mondat (minimum 400 karakter) terjedelmű legyen. Amennyiben a pályázat megfelelő ismertetés nélkül kerül leadásra, a pályázat formai okokra hivatkozva elutasításra kerül.

A dokumentumokat az alábbi hitelesítéssel tudjuk elfogadni:
1. DÁP alkalmazás segítségével hitelesített, elektronikusan aláírt PDF dokumentum.
2. Eredeti, kinyomtatott dokumentum KÉK tollal történt aláírása, majd annak digitalizált formája

NEM tekinthetőek hitelesnek: 
1. Aláírás nélküli dokumentum
2. Word dokumentum
3. Igazoló személy aláírása képként beszúrva

A pályázó büntetőjogi felelőssége tudatában kijelenti, hogy a pályázati űrlapon feltüntetett adatok a valóságnak megfelelnek, a csatolt igazolások vagy ajánlások eredetiek.

A BDPK Ösztöndíj Bizottság elérhetősége kérdés esetén: osztondij@bdpkhk.elte.hu

ELTE BDPK Ösztöndíj Bizottság 
Szombathely, 2026. július 29.

